Tasleḍt-agi inu tcud, deg yiwet n tama, ɣer tesnilest n yiḍrisen d tuddsa-nsen, akked ɣer wayen yeqnen ɣer tiggawin n yinnaw. di tama nniḍen. Bab n wawal n "tiggawin n yinnaw" d amnadi aglizi J.L.Austin (1962), netta yufa-d belli awal yesɛa azal n tiggawt acku s wawal yettili-d ubeddel di ddunit. Iswi-inu d asbeggen n tuggnatin n usfukkel deg yinnawen isussnanen n tiliẓri BRTV. Anadi-agi yebḍa ɣef kraḍ n yiḥricen igejdanen: - Asbeggen n tuggnatin n usfukkel deg uswir n uḍris asussnan - Asbeggen n tugnatin n usfukkel deg uswir anda awal yesɛa azal n tiggawt. (la pragmatique).